नशे से दूर रहें और समाज सेवा के लिए आगे आएं युवा : डॉ. बाजवा
कैंप में भाग लेने वाले स्टूडेंट्स को किया गया सम्मानित
भास्करसंवाददाता | दसूहा
गुरुतेग बहादर खालसा सीनियर सीनियर सेकेंडरी पब्लिक स्कूल दसूहा में आयोजित सात दिवसीय एनएसएस कैंप के समापन पर मंगलवार को सांस्कृतिक कार्यक्रम करवाया गया। प्रिंसिपल डॉ. सुरजीत कौर बाजवा की अगुवाई में एनएसएस अफसर मैडम नवनीत कौर, नरिंदरपाल सिंह की देखरेख में आयोजित समारोह के दौरान स्कूली बच्चों ने सांस्कृतिक प्रोग्राम पेशकर समां बांधा।
डॉ. बाजवा ने युवाओं से आह्वान किया कि वे नशे जैसी बुराइयों से दूर रहें और समाज सेवा के लिए आगे आएं। उन्होंने कहा कि युवा देश का भविष्य हैं और उन्हें बुराइयों से दूर रखना हरेक का फर्ज है। कैंप में भाग लेने वाले बच्चों को सम्मानित भी किया गया। संस्था सचिव चनन सिंह सैनी और एजुकेशन कॉलेज की प्रिंसिपल गीता वर्मा सैनी मुख्य रूप से उपस्थित हुए।
प्रोग्राम अफसर नवनीत कौर नरिंदरपाल सिंह ने कैंप के दौरान बढ़िया कार्य करने वाले विद्यार्थियों की प्रशंसा की। मुख्य अतिथियों की ओर से शानदार प्रदर्शन करने वाले बच्चों को स्मृति चिन्ह देकर सम्मानित किया गया। संस्थान की ओर से प्रोग्राम अफसर तथा सांस्कृतिक प्रोग्राम तैयार करवाने के लिए मैडम नवनीत कौर, मैडम मनप्रीत कौर नरिंदरपाल सिंह को सम्मानित किया गया। वहीं, स्टूडेंट्स को इस सेवा मिशन को जीवन में भी अपनाने की प्रेरणा दी गई। इस मौके पर स्कूल का समूह स्टाफ और स्टूडेंट्स मौजूद रहे।
शिविर में शानदार प्रदर्शन करने वाले स्टूडेंट्स को सम्मानित करते प्रबंधक। भास्कर
hin_Deva hin_Deva npi_Deva hin_Deva hin_Deva hin_Deva hin_Deva